Chéri
Chéri () je roman francuske spisateljice Colette objavljen 1920. godine, a koji se danas smatra njenim najpoznatijim i najuspješnijim djelom. Naslovni lik je Fred Peloux, mladi aristokrat koji na početku 20. vijeka (u doba Belle Epocque) održava ljubavnu vezu sa 49-godišnjom kurtizanom  Léom. Radnja prikazuje kako na njihovu vezu utiče Léina spoznaja kako zbog starosti gubi ljepotu, ali i Fredov predstojeći brak sa 19-godišnjom djevojkom Edmée.

Chéri je postigao izuzetan uspjeh i dobio brojne pohvale zbog brutalno iskrenog prikaza ispreplitanja seksualnih i klasnih odnosa. Izvan francuskih granica je velikim dijelom stvorio reputaciju Francuske kao, u odnosu na druge, "opuštene" zemlje gdje se prema seksualnosti i ljubavi pristupa iskreno i ekonomično. Colette je 1926. godine napisala nastavak pod naslovom La Fin de Chéri.

Roman je ekraniziran nekoliko puta, a posljednja je verzija iz 2009. godine, u kojoj su glavne uloge tumačili Michelle Pfeiffer i Rupert Friend.

Izvori

Vanjske veze
 

Romani 1920.
Ljubavni romani
Francuska književnost